b'\n_START_ARTICLE_\nBronius Povilaitis (1907)\n_START_SECTION_\nBiografija\n_START_PARAGRAPH_\n1925\xc2\xa0m. baig\xc4\x97 Linkuvos gimnazijos I-j\xc4\x85 laid\xc4\x85, 1930\xc2\xa0m. baig\xc4\x97 Lietuvos \xc5\xbeem\xc4\x97s \xc5\xabkio akademij\xc4\x85 Dotnuvoje._NEWLINE_1927\xc2\xa0m. rugs\xc4\x97jo 19 d.\xc2\xa0\xe2\x80\x93 1939\xc2\xa0m. rugpj\xc5\xab\xc4\x8dio 1 d. L\xc5\xbd\xc5\xaaA laborantas, asistentas, vyriausiasis asistentas. 1938\xc2\xa0m. paskirtas organizuoti s\xc4\x97kl\xc5\xb3 kontrol\xc4\x97s stot\xc4\xaf Kaune, v\xc4\x97liau iki 1941\xc2\xa0m. spalio 1 d. \xc5\xa1ios stoties direktorius. Nuo 1941\xc2\xa0m. spalio 1 d. L\xc5\xbd\xc5\xaaA lektorius, docentas. Nuo 1941 iki 1944 L\xc5\xbdUA specialiosios \xc5\xbeemdirbyst\xc4\x97s katedros ved\xc4\x97jas. 1944\xc2\xa0m. pasitrauk\xc4\x97 \xc4\xaf Vokietij\xc4\x85. Nuo 1944\xc2\xa0m. spalio 28 d. dirbo Dippe s\xc4\x97klininkyst\xc4\x97s kompanijoje. Nuo 1945\xc2\xa0m. lapkri\xc4\x8dio m\xc4\x97n. Hamburge veikusio Pabaltijo universiteto asocijuotasis profesorius. Deltmonde veikusio Baltic Advisory Council lietuvi\xc5\xb3 atstovas. 1945\xe2\x80\x931946\xc2\xa0m. tobulinosi augalininkyst\xc4\x97s srityje Vokietijos Getingeno universitete. 1949\xc2\xa0m. kovo 16 d. i\xc5\xa1vyko \xc4\xaf Kanad\xc4\x85, dirbo Kanados agrokult\xc5\xabros institute. Nuo 1949 m. McGill universitete Monrealyje studijavo augalininkyst\xc4\x99, selekcij\xc4\x85 ir genetik\xc4\x85. Nuo 1951\xc2\xa0m. gamtos moksl\xc5\xb3 magistras, o nuo 1954\xc2\xa0m. filosofijos moksl\xc5\xb3 daktaras. Nuo 1957\xc2\xa0m. rugpj\xc5\xab\xc4\x8dio 15 d. dirbo Kanados \xc5\xbeem\xc4\x97s \xc5\xabkio ministerijos tabako tyrimo ir selekcijos stotyje Delhi, Ontarijo provincijoje._NEWLINE_1931\xc2\xa0m. rugs\xc4\x97jo 22 d. \xc5\xa0iauli\xc5\xb3 apskrities komendant\xc5\xabros pa\xc5\xa1auktas \xc4\xaf Lietuvos kariuomen\xc4\x99, paskirtas \xc4\xaf 8 p\xc4\x97stinink\xc5\xb3 pulk\xc4\x85. 1932\xc2\xa0m. rugs\xc4\x97jo 15 d. baig\xc4\x97 Karo mokykl\xc4\x85 (VII aspirant\xc5\xb3 laida), suteiktas kavalerijos jaunesniojo leitenanto laipsnis ir paleistas \xc4\xaf atsarg\xc4\x85. 1939\xc2\xa0m. vasario 15 d. pakeltas \xc4\xaf atsargos leitenatus._NEWLINE_Nuo 1927\xc2\xa0m. spalio 2 d. Lietuvos \xc5\xa0auli\xc5\xb3 s\xc4\x85jungos narys. Nuo 1938\xc2\xa0m. sausio 31 d. Lietuvos \xc5\xa0auli\xc5\xb3 S\xc4\x85jungos L\xc5\xbd\xc5\xaaA \xc5\xa1auli\xc5\xb3 b\xc5\xabrio tarybos pirmininko pavaduotojas._NEWLINE_Nuo jaun\xc5\xb3 dien\xc5\xb3 Lietuvos Ateitinink\xc5\xb3 s\xc4\x85jungos narys.\n_START_SECTION_\nApdovanojimai\n_START_PARAGRAPH_\n1938\xc2\xa0m. Bronius Povilaitis apdovanotas Vytauto Did\xc5\xbeiojo 5 laipsnio ordinu.'